Author: OEM

Všeobecne záväzné nariadenie obce Veľké Vozokany
č. 2/2016
o dani z nehnuteľnosti

     Obec Veľké Vozokany v súlade s ustanovením § 6 ods.1 zákona č. 369/1990 Zb. o obecnom zriadení v znení neskorších predpisov a ustanoveniami §7 ods.4,5 a 6, §8 ods.2,§12 ods.1,2 a 3, §16 ods.1,2 a 3,§17 ods.2,3,4 a 7, § 20 ods.4, §21 ods. 2 a § 103 zákona č. 582/2004 Z.z.  o miestnych daniach a miestnom poplatku za komunálne odpady a drobné stavebné odpady v znení neskorších predpisov   u s t a n o v u j e

§ 1
Základné ustanovenie

1.	Obecné zastupiteľstvo vo Veľkých Vozokanoch podľa § 11 ods.4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady z a v á d z a    s  účinnosťou od 1. januára 2017  

d a ň   z    n e h n u t e ľ n o s t í.

2.	Toto všeobecne záväzné nariadenie upravuje podmienky určovania a vyberania dane z nehnuteľností na území obce Veľké Vozokany v zdaňovacom období roku 2016 

DAŇ Z POZEMKOV
§2
Základ dane

1. Základom dane z pozemkov   je hodnota pozemku  určená vynásobením výmery pozemkov v m^2 a hodnoty pôdy za 1 m^2 uvedenej v prílohách  č. 1 a 2 zákona č. 582/2004 Z.z.. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov. 
Hodnota pozemkov pre obec Veľké Vozokany uvedená v prílohách č. 1 a 2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov, je pre:
a)   ornú pôdu vo výške						 0,4491 €/m^2
b)	trvalé trávne porasty vo výške				 0,1138 €/m^2 
c)	stavebný pozemok vo výške 				 13,27 €/m^2
d)	záhrady vo výške						 1,32 €/m^2 
e)	zastavané plochy a nádvoria				 1,32 €/m^2 
f)	ostatné plochy s výnimkou stavebných pozemkov 	 1,32 €/m^2 
2. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m^2 a hodnoty pozemku zistenej na 1m^2 podľa zákona č. 382/2004 Z.z. o znalcoch, tlmočníkoch a prekladateľoch a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z.z. o stanovení všeobecnej hodnoty majetku.

§ 3
Sadzba dane

1.	Správca dane určuje pre pozemky na území obce Veľké Vozokany  ročnú sadzbu dane z pozemkov:

A/ orná pôda, chmeľnice, vinice a ovocné sady 			0,45 % zo základu dane
B/ trvalé trávne porasty						0,40% zo základu dane
C/ záhrady 							0,50% zo základu dane
D/ lesné pozemky, na ktorých sú hospodárske lesy 		0,50 % zo základu dane,
E/ rybníky s chovom rýb a ostatné 
hospodársky využívané vodné plochy                          0,40 % zo základu dane,
F/ zastavané plochy a nádvoria 				       0,25% zo základu dane,
G/ stavebné pozemky 						0,25 % zo základu dane,
H/ ostatné plochy							0,40% zo základu dane.

DAŇ ZO STAVIEB
§4
Sadzba dane

1./ Správca dane určuje pre stavby na území obce Veľké Vozokany ročnú sadzbu dane zo stavieb za každý aj začatý m^2 zastavanej plochy:

a/ 0,049 € za stavby na bývanie a drobné stavby , ktoré majú doplnkovú funkciu pre hlavnú stavbu 
b/ 0,099 € za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu 
c/ 0,132 € za stavby rekreačných a záhradkárskych chát a domčekov na individuálnu rekreáciu 
d/ 0,165 € za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov 
e/ 0,331€ za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu 
f/ 0,663 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
g/ 0,099 € za ostatné stavby 

2. Správca dane určuje pri viacpodlažných stavbách pre všetky druhy stavieb príplatok za podlažie 0,02 € za každé ďalšie podlažie okrem prvého nadzemného podlažia.

DAŇ Z BYTOV
§5
Sadzba dane

1.	Ročná sadzba dane z bytov na území obce Veľké Vozokany  je za každý aj začatý m^2 podlahovej plochy bytu a nebytového priestoru v bytovom dome:
A/ 0,066 € za byty 
B/ 0,165 € za nebytové priestory, ktoré neslúžia na podnikanie a inú zárobkovú činnosť 
C/ 0,663 € za nebytové priestory, ktoré sa využívajú na podnikanie a inú zárobkovú činnosť 
D/ 0,099 € za nebytové priestory slúžiace ako garáž 

§ 6
Oslobodenie od dane a zníženie dane

1.	Správca dane ustanovuje, že od dane z pozemkov sú oslobodené:
A/ pozemky, na ktorých sú cintoríny, kolumbária, urnové háje a rozptylové lúky,
B/ pozemky verejne prístupných parkov, priestorov a športovísk
C/ pozemky vo vlastníctve obce
D/ pozemky funkčne spojené so stavbami slúžiacimi verejnej doprave

2.	Správca dane ustanovuje, že od dane zo stavieb sú oslobodené:
A/ stavby slúžiace školám, školským zariadeniam
B/ stavby vo vlastníctve obce
C/ stavby a ich časti slúžiace výhradne na vykonávanie náboženských obradov cirkví a náboženských spoločenstiev registrovaných štátom

3.	Správca dane poskytuje zníženie dane z pozemkov vo výške:
- 50% ak záhrada tvorí priľahlú časť k RD daňovníka, alebo ak daňovník vlastní 
      záhradu v zastavanej časti obce

§ 7
Platenie dane

Vyrubená daň z nehnuteľnosti je splatná naraz a to do 15 dní odo dňa nadobudnutia právoplatnosti rozhodnutia. 

§8
Záverečné ustanovenie

1.	Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie o dani z nehnuteľností na rok č. 1/2015.
2.	Obecné zastupiteľstvo obce Veľké Vozokany sa na tomto všeobecne záväznom nariadení o dani z nehnuteľností na rok 2017 uznieslo dňa 14. 12. 2016.

§ 9
Účinnosť
Toto Všeobecne záväzné nariadenie o dani z nehnuteľnosti č. 2/2016 nadobúda účinnosť 
1. januára 2017.

Návrh tohto VZN č. 2/2016 bol vyvesený na verejné pripomienkovanie na úradnej tabuli dňa: 21. 11. 2016 a zvesený dňa 14. 12. 2016.

VZN č. 2/2016 bolo vyvesené na úradnej tabuli obce Veľké Vozokany dňa 15. 12. 2016 a zvesené dňa 30. 12. 2016.

								.................................................
								       Ing. Justína Pálková
									 starostka obce